Канспект вучэбнага занятку па навучанні грамаце ў І класе

Мулярчык Т.К.

настаўнік пачатковых класаў

**Тэма:** “Чытанне слоў знаёмай структуры”

**Мэта:** плануецца, што к канцуўрока вучні будуць умець правільна і свядома чытаць тэкст “Дружбакі”, ведаць яго змест і асноўную думку.

**Задачы:** садзейнічаць фарміраванню навыкаў чытання шматскладовых слоў, адпрацоўцы навыкаў правільнага і свядомага чытання тэксту “Дружбакі”, уяўлення аб тым, што ў мове ёсць словы з блізкім значэннем; развіццю звязнага маўлення, пашырэнню слоўнікавага запасу вучняў; выхавання спачування, спагады да другіх людзей.

**Абсталяванне:** вучэбны дапаможнік “Буквар” А.Клышкі, табліца па навучанню дзяцей грамаце па методыцы Зайцава,гуказапіс шчэбету птушак, схемы-апоры, малюнкі снегавіка, кармушкі, сняжынак, птушак.

**Ход урока:**

**І. Арганізацыйны пачатак урока. Стварэнне эмацыянальнага настрою**

Празвінеў і змоўк званок,

Пачынаецца ўрок.

Вы на парты паглядзіце,

Усё ў парадак прывядзіце.

Сталі роўна, ціха селі.

На мяне ўсе паглядзелі.

Будзем слухаць і чытаць

І старанна працаваць

 -Сябры! Я прапаную пачаць урок з добрым настроем. Хачу пажадаць вам поспехаў у пазнанні новага, цікавай і актыўнай працы на ўроку, паразумення з боку аднакласнікаў. Калі ўсе з гэтым згодны, то мы пачынаем урок.

**ІІ. Актывізацыя набытых ведаў, уменняў, навыкаў**

**1. Маўленчая размінка**

 Маладыя пеўнікі

 Пакуплялі спеўнікі.

 На платы паселі,

 На ўсё сяло запелі.

-Давайце і мы з вамі крышку паспяваем, правядзём маўленчую размінку. *(Чытанне табліцы па навучанню дзяцей грамаце па методыцы Зайцава.)*

-А якая зараз пара года ў нас за акном?

-Але давайце паслухаем, хто гэта так жаласліва шчабеча? Чаму?

*(Вучні слухаюць гуказапіс шчэбету птушак.)*

-Якія птушкі зімой прылятаюць бліжэй да жылля чалавека?

-Каму могуць дзякаваць птушкі?

**2.Паўтарэнне тэксту “Мы майструем”** *(Выбарачнае чытанне.)*

- Дзе працавалі дзеці?

-Якія інструменты былі ў майстэрні?

- Што рабілі дзеці ў майстэрні?

-Што атрымалася ў выніку працы?

-Дзе павесілі дзеці кармушку?

-Чаго насыпалі дзеці ў кармушку?

-Хто прыляцеў да кармушкі?

-Знайдзіце ў слупках “словы-браты” да слова майстэрня.

-Знайдзіце ў слупках “словы-браты” да слова кармушка.

**3.Самаацэнка. Рэфлексія. Прыём “Кармушка”** *(Дзеці прымацоўваюць птушак да кармушкі.)*

***Птушка ў кармушцы*** *– чытаў тэкст вельмі добра.*

***Птушка на галінцы*** *– пры чытанні былі цяжкасці.*

***Птушка ляціць да кармушкі*** *– пры чытанні былі цяжкасці, трэба яшчэ больш папрацаваць.*

**ІІІ. Тэма ўрока:**

**1.Падрыхтоўчае заданне перад слуханнем тэксту “Дружбакі”.**

-Ці прыходзілася вам хварэць?

-Як вы сябе пры гэтым адчувалі?

-Што вам хацелася?

-Што забаранялася?

-Ці наведвалі вас сябры?

-Што вы адчувалі?

-Растлумачце сэнс прыказкі **“Сябры пазнаюцца ў бядзе”.**

**2. Адгадванне загадкі:**

Без яго жыццё – самота,

Ён – надзея і пяшчота,

І памочнік ён, і брат,

Няхай у нас іх будзе шмат. ***(Сябар.)***

-Якія яшчэ “словы-браты” (словы з блізкім значэннем) падыходзяць да слова-адгадкі? ***(Друг, таварыш.)***

**3. Чытанне слоў у слупках на с. 97.**

**-**Што можна сказаць пра словы 3 слупка? *( “Словы-браты” (словы з блізкім значэннем.)*

**4. Падрыхтоўка да чытання тэксту “Дружбакі”.**

-Зараз прачытайце слова на дошцы.

-Як вы думаеце, якая тэма нашага ўрока.

-Гэта назва тэксту. Які будзем чытаць сёння на ўроку.

-Якая мэта нашага ўрока?

-Разгледзьце малюнак на с. 97. Паспрабуйце па малюнку і загалоўку вызначыць, пра што пойдзе гаворка ў тэксце. *(Вучні выказваюць свае меркаванні.)*

-Чытанне слоў у слупках на с. 97.

**5.Чытанне тэксту “Дружбакі” настаўнікам на с.97.**

**6. Праверка разумення зместу прачытанага: адказы на пытанні настаўніка.**

-Што сталася з Рыгоркам?

-Чаму сумаваў хлопчык?

-Хто развесяліў Рыгорку?

-Якім чынам дзеці развесялілі Рыгорку?

-Ад чаго хлопчыку стала весела?

**Фізкультхвілінка**

**7.Чытанне тэксту разам з настаўнікам (рэхам).**

**8. Выбарачнае чытанне.**

-Знайдзіце сказ, у якім стаяць дзве кропкі – уверсе і ўнізе. *(Пры чытанні тут робіцца паўза.)*

-Прачытайце сказы, у якіх стаіць працяжнік. *(Пры чытанні тут робіцца таксама паўза.)*

-Знайдзіце сказ з 5 слоў*. (На дошцы схема.)*

-Прачытайце першыя два сказы.

*(Першы абзац – уступная частка тэксту.)*

-Аб чым гаворыцца ў гэтым абзацы?

-Прачытайце другі абзац. Пра што тут расказваецца?

*(Другі абзац – асноўная частка тэксту, бо ў ёй адлюстроўваюцца галоўныя падзеі.)*

-Зачытайце, чаму Рыгорку стала весела. *(Апошні абзац з’яўляецца вывадам, гэта заключэнне.)*

 -Што яшчэ падарылі дзеці хлопчыку? *( Выкарыстаць пры адказе “словы-браты”:* ***спагаду, спачуванне, шкадаванне*** *на с. 97.)*

-Што можна сказаць пра Зіну і Гену? *(Дзеці* ***спачувалі, спагадалі, шкадавалі***  *Рыгорку. )(Яны вельмі добрыя.)*

-З якіх частак складаецца тэкст? *(З уступу,асноўнай часткі, вываду, або заключэння.)*

-Вызначце колькасць сказаў ва ўступе. Зачытайце іх. Знайдзіце гэтыя сказы на дошцы і размясціце іхў пэўным парадку.

-Колькі сказаў у заключнай частцы? Зачытайце іх. Знайдзіце гэтыя сказы на дошцы і размясціце іх ў пэўным парадку.

-Знайдзіце сказы, у якіх гаворыцца, як выглядаў снегавік. *(Вучні знаходзяць гэтыя сказы на дошцы, размяшчаюць іх у адпаведным парадку.)*

-Які сказ можна ўзяць сабе як добрую параду?

*(Апошні сказ чытаюць разам з настаўнікам, знаходзяць яго на дошцы.)*

**9.Гульня “Знайдзі пару”** *(Вучні ходзяць па класе і расказваюць, пра што яны прачыталі.)*

**10. Вынік урока. Сінквейн** *(Вучні выкарыстоўваюць словы, якія гучалі на працягу ўрока.)*

-Як называецца тэкст, з якім вы пазнаёміліся сёння на ўроку?

**Дружбакі**

-Якімі павінны быць сапраўдныя сябры?

**Добрыя, чулыя.**

-Як павінны сябры адносіцца адзін да аднаго?

 **Спачуваць, спагадаць, шкадаваць.**

-Якая прыказка з сённяшняга ўрока падыходзіць да нашага тэксту?

**Сябры пазнаюцца ў бядзе.**

**-**Якое яшчэ словаз блізкім значэннем падыходзіць да слова дружбакі?

**Таварышы.**

**11.Самаацэнка. Рэфлексія. Прыём “Снегавік”** *(Дзеці прымацоўваюць сняжынкі да снегавіка.)*

**Унізе** – у мяне нічога не атрымалася, настрой дрэнны.

**Да рукавічкі** – у мяне былі цяжкасці, патрэбна была дапамога, настрой не вельмі добры.

**Да мяцёлкі** – у мяне ўсё атрымалася, я ўпэўнены ў сваіх сілах, настрой вельмі добры.

-Дзякуй усім за старанную працу!